CELEX: 32012R0297
Language: et
Date: 2012-04-02 00:00:00
Title: Komisjoni rakendusmäärus (EL) nr 297/2012, 2. aprill 2012 , teatavate kaupade klassifitseerimise kohta kombineeritud nomenklatuuris

5.4.2012   
            
            
               ET
            
            
               Euroopa Liidu Teataja
            
            
               L 99/9
            
         KOMISJONI RAKENDUSMÄÄRUS (EL) nr 297/2012,
   2. aprill 2012,
   teatavate kaupade klassifitseerimise kohta kombineeritud nomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
            
         
               (3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
            
         
               (4)
            
            
               On asjakohane sätestada, et liikmesriikide tolliasutuste väljastatud siduvale tariifiinformatsioonile, mis käsitleb kombineeritud nomenklatuuri kaupade klassifitseerimist, kuid mis ei ole kooskõlas käesoleva määrusega, võib siduva tariifiinformatsiooni valdaja tugineda veel 60 päeva vältel vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) (2) artikli 12 lõikele 6, järgides liidus kehtivaid meetmeid, mis on seotud tekstiiltoodete kahekordse kontrollimise süsteemide ning eelneva ja tagasiulatuva kontrolliga nimetatud toodete liitu importimisel.
            
         
               (5)
            
            
               Käesoleva määrusega ette nähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
   Artikkel 2
   Liikmesriikide tolliasutuste väljastatud siduvale tariifiinformatsioonile, mis ei ole kooskõlas käesoleva määrusega, võib siduva tariifiinformatsiooni valdaja tugineda veel 60 päeva vältel vastavalt määruse (EMÜ) nr 2913/92 artikli 12 lõikele 6, järgides liidus kehtivaid meetmeid, mis on seotud tekstiiltoodete kahekordse kontrollimise süsteemide ning eelneva ja tagasiulatuva kontrolliga nimetatud toodete liitu importimisel.
   Artikkel 3
   Käesolev direktiiv jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 2. aprill 2012
      
         
            Komisjoni nimel presidendi eest
         
         
            komisjoni liige
         
         Algirdas ŠEMETA
      
   
   
      (1)  EÜT L 256, 7.9.1987, lk 1.
   
      (2)  EÜT L 302, 19.10.1992, lk 1.
   
      LISA
      
                  Kauba kirjeldus
               
               
                  Klassifikatsioon
                  (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  Ristkülikukujuline toode mõõtmetega umbes 60 × 300 cm, mis koosneb kahest kokkuliimitud kihist (üks riidekiht ja üks paberikiht), kogupaksusega umbes 0,26 mm.
                  Riidekiht on polüesterstaapelkiust lausriidest, paksusega umbes 0,18 mm ja massiga umbes 48,3 g/m2. Paberikihi paksus on umbes 0,08 mm ja mass umbes 20,9 g/m2.
                  Paberikihi nähtav külg on kergelt reljeefse mustriga ning sellele on vertikaalselt kogu pikkuses liimitud neli puuvillast valmistatud keerdnööri. Samal poolel on horisontaalselt kogu laiuses peenikesed bambusvardad umbes 4 cm vahedega.
                  Toodet saab kasutada mitmeks otstarbeks, nt lükandeesriidena, ruumijagajana, lahtise panipaiga varjamiseks, ukse asemel.
                  (lükandeesriie)
                  (Vt foto nr 657) (1)
                  
               
               
                  6303 92 10
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreegliga 1, üldreegli 3 punktiga b ja üldreegliga 6, grupi 63 märkusega 1, XI jaotise märkuse 7 punktiga e ning CN-koodide 6303, 6303 92 ja 6303 92 10 sõnastusega.
                  Toote põhiomaduse määrab lausriie, kuna seda on tootes nii koguseliselt kui ka massi poolest kõige rohkem ning sellel on oluline osa toote kasutamisel (vt ka HSi selgitavad märkused, klassifitseerimise üldreegli 3 punkt b, VIII punkt). Ilma lausriide tugevdava funktsioonita ei oleks ettenähtud kasutus võimalik. Seepärast ei või toodet klassifitseerida paberist tootena gruppi 48.
                  Kuna toode koosneb kahest erinevast omavahel kokku liimitud materjalist (polüesterlausriie ja paber), käsitatakse toodet valmistootena XI jaotise märkuse 7 punkti e tähenduses.
                  Kuna peenikesed bambusvardad on tootele liimitud umbes 4 cm vahedega, loetakse neid üksnes toodet kaunistavateks, mitte tugevdavateks elementideks. Seepärast ei või toodet klassifitseerida bambusest tootena gruppi 46.
                  Arvestades toote suurust ja võimalust toodet soovitud pikkuseni lihtsalt lühemaks lõigata ning asjaolu, et seda saab kasutada mitmeks eesriidele omaseks otstarbeks, on tootel kardina, eesriide või aknasisekatte (ruloo) objektiivsed omadused.
                  Seepärast tuleb toode klassifitseerida sünteeskiududest kardina või aknasisekattena CN-koodi 6303 92 10 alla.
               
            
         
      
         (1)  Foto on esitatud üksnes illustratsiooniks.